# Casa Matei Corvin

### De la Wikipedia, enciclopedia liberă

Casa Matei Corvin
Vedere din faţă
Informaţii despre clădire
Localitate | Cluj-Napoca
Ţară | România
Data Începerii Construcţiei | Sec. XV
Data Finalizării | Sec. XV
Stil | Gotic

Casa Matei Corvin este unul dintre cele mai vechi edificii şi unicul palat renascentist din Cluj-Napoca.

## [modifică] Istorie

Clădirea a fost construită în secolul al XV-lea şi este amplasată în interiorul primei incinte de apărare aparţinând vechii cetăţi. Iniţial a fost folosită drept han, în 1740 a fost cumpărată de urbea clujeană şi a îndeplinit alte scopuri, cum ar fi cel de închisoare sau de spital. În 1887 împăratul Francisc Iosif a făcut o vizită oraşului, ocazie cu care pe clădire a fost amplasată o placă care comemora acel moment. Placa există şi astăzi.

În 1902 a fost deschis în incintă Muzeul Societăţii Carpatine, unul dintre cele mai frumoase muzee din Transilvania la vremea respectivă, dedicat turismului, etnografiei şi balneologiei. Aici era expusă o colecţie de peste 7.000 de obiecte cuprinzând ceramică, broderii, unelte agricole, porturi, obiecte casnice rurale. Două dintre încăperile edificiului erau destinate evocării memoriei lui Matei Corvin, fiind expuse şi cele 7 machete care au concurat la concursul din 1894 pentru realizarea statuii lui Matei Corvin. Peste 2000 de volume ale colecţiei fuseseră donate de către profesorul universitar Otto Hermann.

## [modifică] Descriere

Clădită în stil gotic, Casa Matei Corvin a suferit de-a lungul timpului modificări diverse şi adaptări la stilurile noi. Astfel, în prima jumătate a secolului al XVI-lea au fost introduse o serie de elemente arhitecturale renascentiste. La sfârşitul secolului al XIX-lea, aflându-se într-o stare avansată de degradare, a fost restaurată introducându-se o serie de elemente specifice stilului anilor 1900. A fost restaurată din nou nou în 1940 de către arhitectul Kos Karoly, iar apoi în perioada comunistă, eliminându-se multe din modificările anilor 1900.

În această casă s-a născut, la 23 februarie 1440, Matei Corvin, fiu al voievodului Transilvaniei Iancu de Hunedoara. Ulterior Matei Corvin a devenit rege al Ungariei în perioada 1458-1490, fiind considerat unul dintre cei mai mari domnitori maghiari. Regele a decis scutirea clădirii de taxe şi impozite, scutire pe care au respectat-o şi domnitorii ce i-au urmat.

După cel de-al doilea război mondial clădirea a adăpostit o perioadă un colegiu, iar apoi Institutul de Arte Plastice „Ion Andreescu din Cluj-Napoca”, care a rămas şi în clipa de faţă.

Obiective turistice în municipiul Cluj-Napoca

Bastionul Croitorilor | Biblioteca Universitară | Biserica Bob | Biserica cu Cocoş | Biserica Evanghelică | Biserica Franciscană | Biserica Ortodoxă din Deal | Biserica Piariştilor | Biserica Reformată de pe Str. Kogălniceanu | Biserica Reformată din Oraşul de Jos | Biserica Calvaria | Biserica Sf. Petru | Biserica Sf. Mihail | Biserica Unitariană | Casa Călăului | Casa Matei Corvin | Catedrala Ortodoxă | Catedrala Schimbarea la Faţă | Cetăţuia | Cimitirul Hajongard | Grădina Botanică | Monumentul Memorandiştilor | Muzeul Etnografic | Muzeul Satului | Obeliscul Carolina | Opera Română | Parcul Mare | Palatul Arhiepiscopiei Ortodoxe | Palatul Bánffy | Palatul de Finanţe | Palatul de Justiţie | Palatul Poştei | Palatul Prefecturii | Palatul Reduta | Palatul Regionalei Căilor Ferate | Palatul Szeky | Palatul Telefoanelor | Palatul Urania | Statuia Fecioarei Maria | Statuia Lupoaicei | Statuia lui Sf. Gheorghe | Statuia lui Matei Corvin | Statuia lui Mihai Viteazul | Teatrul Naţional din Cluj-Napoca

Adus de la "http://ro.wikipedia.org../../../c/a/s/Casa_Matei_Corvin_964f.html"

Categorii: Cluj-Napoca | Monumente din Cluj-Napoca | Clădiri din Cluj-Napoca | Palate din Cluj-Napoca

##### Views

- Articol
- Discuţie
- Versiunea curentă

##### Caută

##### În alte limbi

- English
- Esperanto
- Magyar